CELEX: 32008D0640
Language: sl
Date: 2008-07-30 00:00:00
Title: 2008/640/ES: Odločba Komisije z dne 30. julija 2008 o spremembi Odločbe 2005/692/ES o nekaterih ukrepih zaščite v zvezi z aviarno influenco v tretjih državah (notificirano pod dokumentarno številko C(2008) 3883) (Besedilo velja za EGP)

5.8.2008   
            
            
               SL
            
            
               Uradni list Evropske unije
            
            
               L 207/32
            
         
      ODLOČBA KOMISIJE
   
   z dne 30. julija 2008
   o spremembi Odločbe 2005/692/ES o nekaterih ukrepih zaščite v zvezi z aviarno influenco v tretjih državah
   (notificirano pod dokumentarno številko C(2008) 3883)
   (Besedilo velja za EGP)
   (2008/640/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/ES z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) ter zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Po izbruhu aviarne influence decembra 2003 v jugovzhodni Aziji, ki jo je povzročil visoko patogeni sev virusa H5N1, je Komisija sprejela več ukrepov zaščite v zvezi z aviarno influenco. Med omenjene ukrepe sodi zlasti Odločba Komisije 2005/692/ES z dne 6. oktobra 2005 o nekaterih ukrepih zaščite v zvezi z aviarno influenco v tretjih državah (3).
            
         
               (2)
            
            
               Z Odločbo Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi in o razveljavitvi Odločbe 2005/432/ES (4) je bil odobren uvoz izdelkov iz perutninskega mesa v Skupnost iz province Shandong na Kitajskem, ki so bili obdelani pri temperaturi najmanj 70 °C.
            
         
               (3)
            
            
               Takšna toplotna obdelava zadostuje za inaktivacijo virusa aviarne influence, zato se lahko nevarnost za zdravje živali, ki jo povzročajo toplotno obdelani izdelki, šteje za zanemarljivo.
            
         
               (4)
            
            
               Zato je primerno, da se uporabi odstopanje od prepovedi uvoza mesnih izdelkov, ki vsebujejo perutninsko meso ali so iz njega sestavljeni, določeno v Odločbi 2005/692/ES, in se dovoli uvoz takšnih izdelkov iz perutninskega mesa, pod pogojem, da so bili toplotno obdelani v skladu z Odločbo 2007/777/ES.
            
         
               (5)
            
            
               Odločbo 2005/692/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Člen 2 Odločbe 2005/692/ES se nadomesti z naslednjim:
   
      „Člen 2
      1.   Države članice začasno ustavijo uvoz iz Kitajske:
      
                  (a)
               
               
                  svežega perutninskega mesa;
               
            
                  (b)
               
               
                  mesnih pripravkov in mesnih izdelkov, ki sestojijo iz ali vsebujejo perutninsko meso;
               
            
                  (c)
               
               
                  surove hrane za hišne živali in nepredelanih posamičnih krmil, ki vsebujejo katere koli dele perutnine;
               
            
                  (d)
               
               
                  jajc za prehrano ljudi ter
               
            
                  (e)
               
               
                  neobdelanih lovskih trofej katerih koli ptic.
               
            2.   Z odstopanjem od odstavka 1 države članice dovolijo uvoz mesnih izdelkov, ki vsebujejo perutninsko meso ali so iz njega sestavljeni, pod pogojem, da je bilo tako meso posebno obdelano, kakor je navedeno v točkah B, C ali D v delu 4 Priloge II k Odločbi 2007/777/ES.“
   
   Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O spremembah nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 30. julija 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Direktivo 2006/104/ES.
   
      (3)  UL L 263, 8.10.2005, str. 20. Odločba, kakor je bila nazadnje spremenjena z Odločbo 2007/869/ES (UL L 340, 22.12.2007, str. 104).
   
      (4)  UL L 312, 30.11.2007, str. 49.